སྤྱི་ལོ༢༠༠༡ལོའི་ཟླ༩ཚེས༡༡ཉིན།ཨ་རིའི་ནིའུ་ཡོག་གྲོང་ཁྱེར་གྱི་རྒྱལ་སྤྱིའི་ཚོང་ལས་ཐོག་ཁང་ཆ་ལ་ཊ་ལེ་པན་ཨལ་ཁ་ཏ་ཡིས་མགྲོན་སྐྱེལ་གནམ་གྲུ་གསུམ་བཙན་ཁྲིད་བྱས་ནས་དྲག་པོའི་འཇབ་རྒོལ་བྱས་པའི་རྗེས་ནས་བཟུང་།འཛམ་གླིང་ཤར་ནུབ་ལྷོ་བྱང་ཚང་མར་དུས་བདེ་གནས་འཇགས་ཀྱི་དུས་ཤིག་ཤར་མྱོང་མེད་ཅེས་བཤད་ཀྱང་ཐལ་ཆ་མེད།དུས་དེ་ནས་བཟུང།ཐོག་མརཊ་ལེ་པན་གྱི་ཨལ་ཁ་ཏ་སྒྲིག་འཛུགསཟེར་བ་དང་།ད་ལྟ་ཡངཨེ་སི་ལམ་ཁ་ཆེ་རྒྱལ་ཁབཟེར་བས་ནུབ་ཕྱོགས་རྒྱལ་ཁབ་མང་པོ་ཞིག་དམིགས་འབེན་ལ་བཟུང་ནས་དུས་ནས་དུས་སུ་འཇབ་རྒོལ་བྱས་དང་བྱེད་ཀྱིན་ཡོད་ལ།ནམ་བྱུང་མི་ཤེས་པའི་གློ་བུར་བའི་འཇབ་རྒོལ་དོན་རྐྱེན་དེ་དག་གི་ཁྲོད་དུ་དོན་མེད་མང་ཚོགས་མང་པོ་ཞིག་གི་ཚེ་སྲོག་ཀྱང་ཤེས་མ་ཤེས་ཀྱི་མཚམས་སུ་ཤོར་འགྲོ་གི་ཡོད་པ་རེད།